**Ploaie de stele**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speranța rămâne-n spațiul infinit când rătăcesc,

Iar noi suntem umbre-n veșnică mișcare,

Plimbându-ne în seara cu stele căzătoare,

Când stelele cad dorințele se-mplinesc.

Uneori-n viață stelele ne dor când ne lovesc

Și cerul plânge când simte căderea,

Dar noi iubind avem din nou puterea,

Să uităm de durere cu-n leac omenesc.

Mă uit la stea și-mi pun dorințele, cu dor,

Cade apoi o stea de lângă Carul Mare

Și pune-mplinirea dorinței în așteptare,

Iar alta cade și lasă cerul mai ușor.

Așteptăm soarele din răsărit în asfințit,

Să vină noaptea cu stelele dorințelor noastre,

Visăm c-ajungem în umbra zărilor albastre,

Iar ochii privesc cu drag cerul infinit.